RAGNI INDO-MALESI 399 



spina sat longa et forti, levissime sinuata (apice leviter incurva), 

 anteriora versus et foras directa est armata, cujus longitudo 

 diametrum ipsius internodii saltem aequat; in latere interiore 

 brevissimo pilis longis munita est. Pars tarsalis prioribus duabus 

 conjunctim fere duplo longior est, parte tibiali saltem duplo 

 latior, vix duplo longior quam latior, sub-ovata, in latere inte- 

 riore versus basin fortissime, in latere exteriore minus fortiter 

 rotundata, a medio ad apicem sub-acuminatum lateribus rectis 

 sensim sat fortiter angustata, penicillo parvo pilorum rectorum 

 foras directo in margine exteriore, paullo ante apicem spinae 

 partis tibialis, munita. Bulbus humilis, inaequalis, circulatus, 

 spina longa gracili cinctus. Pedes breviores, anteriores sat ro- 

 busti , postici sat graciles ; pedes posteriores fere eadem longitu- 

 dine sunt inter se, ut anteriores, quos longitudine superant. 

 Femora supra leviter convexo-arcuata, tibiae cylindratae; tibia 

 cum patella 3." paris vix vel parum longior quam tibia cura 

 patella 4.' paris, Tibiae 4.' paris patella plus dimidio, paene duplo 

 longiores sunt, reliquae tibiae patella circa dimidio longiores; 

 metatarsi l. 1 paris basi tibia fere dimidio angustiores, tarso non 

 dimidio longiores, cum tarso tibiam cum dimidia patella longi- 

 tudine aequantes. Tibiae et patellae anteriores subter densius et 

 longius pilosae sunt; praeterea non « fimbriati » sunt pedes, qui 

 dense pubescentes et modice pilosi videntur. Aculeis crebris sat 

 longis armati sunt: femora saltem anteriora 9 aculeos habent, 

 patellae omnes aculeum in utroque latere; tibiae modo posteriores 

 etiam supra aculeum ostendunt; tibiae anteriores subter 2. 2. 2., 

 antice et postice 1. 1. 1. aculeis armati sunt, metatarsi anteriores 

 subter 2.2., antice et postice 1. 1. aculeis; metatarsi poste- 

 riores secundum totam longitudinem aculeati. Abdomen longum 

 et angustum, lanceolatum, paene quadruplo longius quam latius. 

 Mamillae superiores longae et cylindratae, art. 2.° ut videtur 

 sub-conico et aeque paene longo ac lato, inferiores iis non multo 

 crassiores sed paullo breviores, paene cylindratae, art. 2.° paullo 

 latiore quam longiore, obtuso. Pube et squamulis densis tectum 

 et pilis longis sparsimi est abdomen , ut cephalothorax. 



